

***Број: 02 - \_\_\_\_\_\_\_\_\_\_***

***\_\_\_\_\_\_\_\_ 2023 година П Р Е Д Л О Г***

***С к о п ј е***

***ЗАПИСНИК***

***од Сто и педесетта седница на Управниот одбор на***

***Фондот за здравствено осигурување на Република Северна Македонија,***

*Одржана на 8 ноември 2023 година со почеток од 14.00 часот,*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *проф. д-р Јадранка Дабовиќ Анастасовска, претставник на осигурениците – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *д-р Асаф Абдурамани, В.Д. директор на ФЗОРСМ;*
* *Миле Сугарев, директор на секторот за финансиски прашања;*
* *Христо Трповски, раководител на одделението за регрес и судски постапки, во својство на записничар.*

*Бидејќи досегашниот претседател на Управниот одбор Беким Поцеста извести дека е именуван на друга функција, поради што не може да работи како член и претседател на Управниот одбор на Фондот, седницата ја водеше заменикот на претседателот на Управниот одбор Дејан Николовски. На почетокот утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Разно.

*Потоа праша дали има и други предлози за разгледување на денешната седница, односно за дополнување на дневниот ред.*

*Директорката Филиповска Грашкоска побара на седницата да биде разгледан и дополнително изготвениот материјал кој претставува предлог за изменување на договорниот надоместок на Универзитетската клиника за детски болести од Скопје.*

*Предлогот беше прифатен од Управниот одбор и дополнителниот материјал беше поделен на членовите. Потоа* *за седницата едногласно се усвои следниот*

***Д Н Е В Е Н Р Е Д***

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Разно.

*Потоа се пристапи кон работа според дневниот ред.*

# ТОЧКА 1 - Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година

*Објаснување на предлогот даде директорката Филиповска Грашкоска. Наведе дека предложените измени содржани во првиот материјал се по неколку основи. Најпрвин, тие се врз основа на настанатите промени на ангажираните здравствени работници со договори за дело и на докторите по општа медицина кои се на пробна работа врз основа на Законот за здравствената заштита. По тие две основи Управниот одбор редовно одлучува за договорните надоместоци на јавните здравствени установи, а во овој предлог се содржани и измени согласно со потпишаната Спогодба за утврдување на најниската плата за најнизок степен на сложеност, и согласно со склучениот Анекс на Колективниот договор за здравствената дејност. Спогодбата и Анексот на Колективниот договор создаваат обврска исплатите врз основа на нив да бидат извршени и за месец септември, па оттаму е пресметано зголемување на договорните надоместоци за три месеци, односно за трите исплати до крајот на годината.*

*По излагањето на директорката членовите на Управниот одбор дискутираа за платите во јавните здравствени установи при што поставуваа дополнителни прашања на кои одговори и дополнителни објаснувања даваа Миле Сугарев и директорката Филиповска Грашкоска.*

*Потоа директорката го образложи и предлогот содржан во дополнителниот материјал поделен на почетокот на седницата, наведувајќи дека со ребалансот на државниот буџет се обезбедени средства за третман на цистична фиброза со лекот KAFTRIO. Овие средства треба да се насочат кон Универзитетската клиника за детски болести, како установа каде се третираат болните од цистична фиброза. Средствата се предлага да се одобрат како условен надоместок, исклучиво за таа намена.*

*По објаснувањето и дискусијата што следеше, Управниот одбор едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

*со која се извршија измени на договорните надоместоци на јавните здравствени установи согласно со наведените основи.*

*По донесувањето на одлуката, бидејќи не беа дадени предлози за дискутирање под точката 2 – Разно, дневниот ред беше исцрпен и Управниот одбор во 14.25 часот заврши со работата на Сто и педесеттата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***D-r Fadil Cana***